cyanic-selkie/wikianc huggingface dataset:
Nastassja Kinski
Si ass d'Meedche vum Klaus Kinski an d'Hallefschwëster vun de Schauspiller Pola Kinski a Nikolai Kinski.
Andrea Neumann
D'Andrea Neumann, gebuer de 5. Juni 1969 zu Stuttgart a gestuerwen den 19. August 2020 zu Winnenden, war eng däitsch Molerin.
Vun 1991 bis 1995 huet si fräi Konscht op der Hochschule der Bildenden Künste Saar beim Prof. Bodo Baumgarten a beim Prof. Jo Enzweiler studéiert. 1996 huet si en Diplom an der Fachrichtung Molerei krut.
2010 gouf si um Salon vum Cercle artistique de Luxembourg mam Prix Pierre-Werner ausgezeechent.
Camp Ellis
De Camp Ellis war en amerikanescht Ausbildungslager vun den Army Service Forces am Zweete Weltkrich an deelweis e Krichsgefaangelager am Fulton County am US-Bundestaat Illinois.
Ausbildungslager
De Camp, dee fir ronn 35.000 Mann an 3.000 Krichsgefaange geplangt war, ass de 15. Abrëll 1943 offiziell a Betrib geholl ginn.
Krichsgefaangelager
Bei de POWs huet et sech ëm Wehrmachtszaldote gehandelt, déi a Gefaangeschaft geroden oder desertéiert waren. Déi éischt sinn Enn August 1943 do ukomm, ongeféier 1000 Mann. Den 8. September 1943 louch hir Zuel bei 2.673. Si goufen do vun der 475. respektiv der 476. Military Police Escort Guard Company bewaacht.
Am Camp Ellis war och zäitweileg de lëtzebuergeschen Zwangsrekrutéierten an Deserteur Charles Waringo internéiert.
Nom Krich
1945 ass de Camp offiziell zougemaach ginn. En Deel dovun ass awer nach vun 1946 bis 1950 vun der Illinois National Guard an 1953 vun der Air Force benotzt ginn.
Den Numm
De Camp huet säin Numm dem Sergeant Michael B. Ellis verdankt, deen am Éischte Weltkrich d'Medal of Honor krut.
Sënnebock
E Sënnebock steet bildlech fir eng Persoun oder e Grupp deenen een d'Schold fir Feeler, Onglécker oder Konflikter duerdréckt. Ob en tatsächlech dru Schold ass spillt keng Roll.
Originn
De Begrëff vum Sënnebock kënnt aus der Bibel (Lev. 16.1–28). Do geet rieds, wéi op Jom Kippur, deem Dag am Juddentum, wou d'Sënne verzie ginn, en Ieweschte Priister d'Sënne vum Vollek Israel bekannt gemaach huet a se duerch Handopleeë symbolesch op e Geessebock iwwerdroen huet. Dëse gouf dann an d'Wüst gejot, a mat him d'Sënnen. Änlech Ritualer sinn aus Mesopotamien an Anatolien bekannt.
Radioquell
Als Radioquell gëtt an der Radioastronomie en astronomeschen Objet bezeechent, deen opfälleg Radiowellen ausstraalt. Déi stäerkst astronomesch Radioquelle si Sonnen, Stären déi explodéieren, Quasaren a sougenannt Radiogalaxien.
Déi éischt Radioquell, déi um Himmel festgestallt gouf, war déi diffus Radiostralung vun eiser Mëllechstrooss (1931/32). Hiren Entdecker, de Karl Jansky, gouf doduerch zum Grënner vun der Radioastronomie, déi sech nom Joer 1950 zu engem Deelgebitt vun der Astronomie entwéckelt huet, dat séier gewuess ass.
Ursaache vun astronomescher Radiostralung
Sou Himmelskierper ginn och als radiolaut bezeechent – am Géigesaz zu radioluesen Objeten, déi (bal) keng Radiowellen aussenden. Hir Radiostralung kann duerch follgend physikalesch Mechanismen entstoen:
Star Wars: Episode VI - Return of the Jedi
Return of the Jedi spéider och Star Wars: Episode VI - Return of the Jedi ass en US-amerikanesche Film vum Richard Marquand vun 1983 aus der Star Wars-Trilogie.
Ëm wat geet et am Film?
De Luke Skywalker befreit den Han Solo an d'Prinzessin Leia aus den Hänn vum Jabba. Duerno geet de Luke nach weider an d'Léier bei de Yoda fir Jedi-Ritter ze ginn. De Luke gëtt och vum Yoda gewuer dat den Darth Vader säi Papp ass...
Schlaangen
D'Schlaangen (gr. ὄφεις ópheis; lat. serpentes) sinn eng Ënneruerdnung vun de Schuppereptiller, déi weltwäit eng 3000 Aarten ëmfaasst.
Schlaange si Reptiller mat engem zylindreschen a verlängerte Kierper, ouni siichtbar Glidder. Si hunn hir Patten am Laf vun der Evolutioun verluer, genee sou wéi zwou aner Gruppe vu véierbeenege Vertebraten, d'Amphisbaenia, déi genee wéi d'Schlaangen zu de Schuppereptiller gehéieren (Squamata), an d'Gymnophiona, déi zu den Amphibien zielen.
André Biver (Politiker)
Den André Biver, gebuer de 6. Oktober 1938 zu Wëlwerwolz, ass e lëtzebuergesche Politiker (LSAP).
Schlaangen
Schlaangen zu Lëtzebuerg
Zu Lëtzebuerg gëtt et zwou Schlaangenaarten, déi allen zwou an d'Famill vun den Natteren (Colubridae) gehéieren. Eng drëtt Aart ass ëmmer nees am Gespréich, well d'Schléngnatter reegelméisseg mat der Kräizotter (Wipper) verwiesselt gëtt. D'Kräizotter konnt awer bis haut nach nie zu Lëtzebuerg nogewise ginn.
Dem Heng Klees no gëtt et zu Lëtzebuerg nach follgend Bezeechnungen: Schlaangendéier, Schéiss-Onk, Schéiss-Schlaang (bezeechent eng gréisser Schlaang an de Seechen zu Lëtzebuerg).
Marcel Knauf
De Marcel Knauf, gebuer den 22. Juli 1923 zu Rodange a gestuerwen den 31. Januar. oder 1. Februar 1990, war e lëtzebuergeschen Zwangsrekrutéierten, Gewerkschaftler a Politiker (LSAP).
André Biver (Politiker)
Hien huet zu Lëtzebuerg bei der Eisebunn geschafft, dono an der Privataviatioun am Vereenegte Kinnekräich, ier e Staatsbeamten zu Lëtzebuerg gouf.
Neuvillers-sur-Fave
Neuvillers-sur-Fave ass eng franséisch Gemeng an de Vogesen an der Regioun Grand Est.
André Biver (Politiker)
Bei de Chamberwale vum 18. Juni 1989 gouf hie fir d'LSAP an d'Chamber gewielt, gouf awer 1994 net méi erëmgewielt.
Neuvillers-sur-Fave
Geographie
D'Gemeng läit am Dall vun der Fave engem Niewefloss vun der Meurthe. Soss gëtt et nach e puer kleng Baachen déi all an d'Fave lafen wouvun déi gréisst de Ruisseau de la Grande Goutte ass.
André Biver (Politiker)
Op kommunalem Plang war den André Biver vun 1970 un am Gemengerot vu Wolz, vun 1982 bis 1987 war en éischte Schäffen, a vun 1988 bis 1993 Buergermeeschter.
Jean-Pierre Bauer
De Jean-Pierre ("Jempy") Bauer, gebuer de 15. Juni 1888 am Neiduerf (deemools Gemeng Eech) a gestuerwen dem 3. Mäerz 1964 an der Stad Lëtzebuerg, war e lëtzebuergesche Politiker an Eisebunner.
André Biver (Politiker)
1988 bis 1993 war hien och Membre suppléant vum Comité vun de Regiounen.
Marcel Knauf
Bei de Chamberwale vum 7. Juni 1964 gouf hien eng éischte Kéier als Deputéierten an d'Chamber gewielt an ass dat och bis zum Enn vun där Legislatiounsperiod bliwwen. Bei de Chamberwale vum 15. Dezember 1968 gouf hien net direkt erëmgewielt mä nom Doud vum Jean Fohrmann ass hien 1973 an d'Chamber nogeréckelt. Bei de Chamberwale vum 26. Mee 1974 gouf hien dunn erëmgewielt an huet säin Deputéiertemandat bis 1979 erfëllt.
Jean-Pierre Bauer
Hien hat fir Schlässer geléiert. No e puer verschiddene Patronen, vun 1902 bis 1913, ass hie bei d'Guillaume-Luxembourg-Eisebunn schaffe gaangen. Hie gouf do 1919 Heizer, an 1938 Lokomotivféierer. 1946 gouf e pensionéiert.
Friedrich Schoenfelder
De Friedrich Schoenfelder, gebuer de 17. Oktober 1916 zu Sorau (haut Żary a Polen) a gestuerwen de 14. August 2011 zu Berlin, war en däitsche Schauspiller a Synchronspriecher.
André Biver (Politiker)
Den André Biver ass bestuet a Papp vun zwee Kanner.
Friedrich Schoenfelder
De Schoenfelder hat 1936 säin Debut am Theater zu Berlin. Nom Krich hat hie vun 1946 bis 1949 en Engagement am Theater zu Stuttgart. Duerno krut hie Rollen an den Theateren vu Stied wéi Göttingen, Zürich, Wien, München, Düsseldorf, Köln, Frankfurt am Main an Dresden.
Seng éischt Roll am Kino hat hien 1949 am Film Tragödie einer Leidenschaft vum Kurt Meisel.
BB 16000 (SNCF)
D'BB 16000 sinn eng Serie vun Lokomotive vun der SNCF déi Enn vun den 1950er Jore kaaft goufe fir Persounenzich mat Héchstvitessë bis 160 km/h ze zéien. Si gi bis haut op vereenzelten TER- an InterCityzich an den Norden an an den Oste vu Frankräich agesat.
Friedrich Schoenfelder
Hien huet och vill bekannten international Schauspiller wéi David Niven, Vincent Price, Henry Fonda, James Mason a Rex Harrison op däitsch synchroniséiert.
BB 16000 (SNCF)
Si solle bis 2012 all ausser Déngscht gestallt ginn.
De franséischen Doud vum Oscar Messidor
De franséischen Doud vum Oscar Messidor ass e Kriminalroman op Lëtzebuergesch vum lëtzebuergeschen Auteur Josy Braun, deen 2007 bei den Éditions Josy Braun erauskoum.
Friedrich Schoenfelder
1996 huet hien zu sengem 80. Gebuertsdag seng Memoiren Ich war doch immer ich erausginn.
De franséischen Doud vum Oscar Messidor
Ëm wat geet et am Roman?
Den Oscar Messidor gëtt op der Trap virun der Dier vun der Kierch zu Pulligny-sur-Madon a Loutrengen dout opfonnt. Mat engem Genéckschoss reegelrecht higeriicht. Hie war Journalist an huet zanter senger Pensioun un engem historesche Roman geschafft, fir deen hie Recherchen a Frankräich bedriwwen huet. Senger Botzfra hat hie gesot, hie géif fir zwéin Deeg an d'douce France fueren. Dat gëtt säi Fils, de Charel Messidor gewuer, mä do hat hien och schonn héieren, datt bei Toul ee roude BMW bei enger Ausfaart vun der Autobunn verbrannt wier. De Charel fänkt un, nervös ze ginn, well säi Papp sou ee Won fiert a scho wäit iwwer eng Woch näischt méi vu sech héiere gelooss huet.
Dem Charel säi Frënd Raym huet eng Foto vum doudegen Oscar Messidor an enger franséischer Zeitung fonnt. Zeien oder Leit, déi d'Affer kannt hunn, ginn opgeruff, sech ze mellen. De Charel, de Raym an d'Vicky, dem Charel seng Frëndin, fueren den aneren Dag op Pulligny. Duerno probéiere se wochelaang erauszefannen, wat geschitt ass.
Personnagen
De Charel Messidor ass Journalist wéi säi Papp Oscar, mä verdéngt säi Geld ewell als Lektor fir ee Verlag. Hien ass 30 Joer al a wunnt an der Stad op der Corniche. Zanter véier Joer ass hie mat enger Iwwersetzerin vum Europaparlament liéiert, der Vicky Proge vu Roudemaacher – just iwwer der Grenz. Der Koppel hire gudde Frënd ass de Raym Schuster, ee Schoulmeeschter aus dem Rollengergronn, deen eng heemlech Frëndin huet, d'Elsi.
Pierre Pitzen a Roger Klauner heeschen déi zwéi Beamte vun der Lëtzebuerger police judiciaire mat deenen de Charel ze di kritt. Vun der franséischer Police ass et fir d'éischt emol de Claude Seigneur a méi spéit de Jean-Marie Duchaine an de Joseph Meyer, déi mam Fall Messidor befaasst sinn a schéi sec mam Charel ëmsprangen, wann dee méi schlau wëllt sinn.
Den Abbé Laurent Pierret huet d'Läich zu Pulligny fonnt, wéi hien d'Kierch wollt opspären. Dem Elsi säi Monnonk Buffet ass pensionéierte Reliounsproff a wunnt zu Nanzeg an der Maison des Prélats, sou wéi den Abbé Pierret, dee vu sengem Kolleeg gewuer gouf, datt et beim Muerd vum Lëtzebuerger Journalist ëm eng politesch Konspiratioun geet.
Soss
De franséischen Doud vum Oscar Messidor ass een Detektivroman mat zwee Rätselen. Dat éischt ass vum Typ Whodunit a beim zweete geet et ëm d'(Re)Konstruktion vum Oscar Messidor sengem Romanprojet "Le dernier mystère de Paris", vun deem hie 57 Säiten op Lëtzebuergesch an op Franséisch hannerléisst. Een Exposé vum Roman feelt. Doduerch, datt de geplangte Roman mam Muerd zesummenhänke kann, gëtt eng zousätzlech Spannung geschaf, wann de Charel a seng Frënn sech dorop konzentréieren, wat de Papp sech mat deem Roman geduecht hat. Den Auteur beschäftegt sech mat verschiddenen Aspekter vun enger alternativer Geschichtsschreiwung ëm d'Jeanne d'Arc, déi a sech schonn interessant genuch sinn.
D'Police kënnt eréischt richteg an d'Spill, wéi ee weidert Verbrieche geschitt, an do mussen déi dräi Amateurdetektive sech agestoen, datt et ee Feeler war, fir hinnen en ettlech Dokumenter virenthalen ze hunn. Hei hu mir net méi de schlauen Detektiv vis-à-vis vum domme Flic, mä een Dréi an der Astellung. Sou eng spéit Erkenntnes ass seelen an engem Krimi ze liesen, mä déngt awer och dozou, d'Resultat vun der Enquête an aner Hänn ze leeën.
Ewige Madonna
Ewige Madonna ass e Kuerzfilm an Documentaire vum däitsche Regisseur Ulrich Kayser iwwer d'Muttergottes an der Stater Kathedral (d'Tréischterin am Leed). En ass aus dem Joer 1950 an den éischte professionell gedréinte Lëtzebuerger Faarffilm.
Ëm wat geet et am Film?
De Film setzt sech aus zwee groussen Deeler zesummen. Am éischten Deel, dee ronn 10 Minutten dauert, gëtt d'Chronologie vun der Marieveréierung zu Lëtzebuerg gewisen, dorënner den Ufank vun der Iechternacher Abtei ëm d'Joer 1000, Episoden aus dem Drëssegjärege Krich, a wéi aus der Maria 1666 d'Schutzpatréinesch vun der Stad Lëtzebuerg gëtt. Den zweeten, méi kuerzen Deel weist haaptsächlech wéi den deemolege Bëschof Léon Lommel eng zäitgenëssesch Oktav feiert.
Produktiounsgeschicht
De Film gouf zur Geleeënheet vum hellege Joer 1950 gedréint. D'"Katholische Aktion" huet hir Memberen dozou opgeruff, mindestens 10 Lëtzebuerger Frang fir d'Produktioun vum Film ze spenden. Déi gouf schlussendlech vun der Société de coproduction et de participation cinématographique (SOCOPA) an d'Hand geholl. Ewige Madonna war där Gesellschaft hiren eenzege Film.
De Produktiounsleeder war de Florent Antony, an d'Musek gouf vum Symphonieorchester vu Radio Lëtzebuerg an der Militärmusek ënner der Leedung vum Henri Pensis agespillt. Den däitschen Text ass vum Nik Hein an dee franséische vum Léon Loschetter.
D'Zeenen an der Kathedral goufen an der Woch vum 5. Dezember 1949 gedréint. Duerno waren Dréiaarbechten zu Iechternach a Giischterklaus, an Enn Dezember zu Veianen. Zu Veianen gouf fir d'éischt am "Heemechtsmusée" gedréint, duerno och an der Trinitarierkierch an an der Buerg. Silvester 1949 gouf d'Buerg duerch Feier a Spezialeffekter kënschtleg a Brand gesat, als Kuliss fir d'Zeene vum drëssegjärege Krich. Och am Minett, zu Rëmeleng an der Grouft "Boucher", gouf gedréint.
Opféierung
Och eng italieenesch Fassung gouf produzéiert, déi zu Roum opgefouert gouf.
De 5. Juni gouf déi franséisch Versioun mam Titel Notre-Dame de Luxembourg zu Bréissel opgefouert, ënner anerem a Presenz vum apostouleschen Nuntius Monseigneur Cento an dem lëtzebuergesche Botschafter Robert Als.
De 5. Juli gouf déi englesch Fassung vum Film mam Titel The Story of Our Lady der englescher an US-amerikanescher Press zu Paräis virgestallt. De 7. Februar 1951 gouf am Kino Marivaux déi englesch Versioun dunn och zu Lëtzebuerg presentéiert. Se war liicht gekierzt an ugepasst, fir de Film méi accessibel fir en auslännesche Public ze maachen. Bei der Première waren ënner anerem de Bëschof Lommel an d'US-amerikanesch Botschafterin Perle Mesta present.
No der Première vun der englescher Versioun zu Paräis ass de Film op der Film-Biennale vu Venedeg gewisen, éier en de Wee op New York fonnt huet.
Am November 1954 gouf Ewige Madonna wärend der Internationaler Woch vum reliéise Film zu Lima am Peru gewisen.
Restauréierung
Am Joer 2000 gouf Ewige Madonna am Optrag vum CNA restauréiert. Dank enger neier digitaler Technik konnten dem Film seng ursprénglech Faarwen nees hirgestallt ginn. De Broadcasting Centre Europe, eng Filial vum RTL Group, war fir d'Restauratioun verantwortlech.
Wat sot d'Press
Luxemburger Wort, 29. Abrëll 1950: "Das Werk [stellt] in seiner Art der Kolorierung eine Neuerung dar und [ist] in technischer Hinsicht als eine Meisterleistung anzusprechen [...] Hervorzuheben aber ist die majestätige Gewalt der Musik, die den guten Eindruck der farbigen Bilder verdoppelt. Auch der sprachliche Teil des Filmes verdient, wegen seiner Konzision, die beste Anerkennung."
Escher Tageblatt, 29. Abrëll 1950: "Künstlerisch gewinnt der Streifen zunächst durch die Begleitmusik, die sehr geschickt Motive aus unseren Volks- u. Marienliedern verwendet, und durch die wirklich hervorragenden musikalischen und gesanglichen Darbietungen. Der Streifen gewinnt in künstlerischer Hinsicht ferner durch die sprachlich und inhaltlich gleich vorzüglichen Kommentare [...]. Doch dürfte, so. scheint uns, der Bildschnitt stellenweise etwas abrupt sein. [...] Der Regie sei zugute gehalten, daß sie es verstand, allfälligen Sentimentalitätswirkungen aus dem Wege zu gehen. Vielleicht aber hat sie manchmal die filmische Aussage zu straff geformt. [...] Es ist ein guter Film, der durch sein wirklich populäres Thema die Massen anspricht. Ob er ein Meisterwerk ist in des Wortes wahrer Bedeutung, ein Meisterwerk vor allem hinsichtlich der technischen Gestaltung des anziehenden filmischen Vorwurfs, diese Frage möchten wir vorläufig offenlassen."
Digitized Sky Survey (DSS)
Déi éischt Versioun vum DSS gouf 1994 op 102 CDe publizéiert (DSS First Generation, Kompriméierung 1:10), vun 1996 u gouf mat enger zweeter Versioun (DSS Second Generation) an héijer Opléisung (1 Bousekonn pro Pixel) ugefaangen, déi elo eng Ofdeckung vun 98 % am rouden, 99 % am infrarouden a 45 % am bloe Spektralberäich erreecht.
Schëld C, 3c
D'Schëld C,3c ass e Verkéiersverbuetsschëld dat ugëtt, datt et fir Chauffere vu Vëloe verbueden ass eranzefueren.
Originaltext aus dem Code de la route
3. Interdiction d'accès à une certaine catégorie de véhicules ou d'usagers - Le signal C,3c indique que l'accès est interdit aux conducteurs de cycles .
Huisnes-sur-Mer
Huisnes-sur-Mer ass eng franséisch Gemeng am Departement Manche an der Regioun Normandie.
Georges Hurt
De Georges Hurt, gebuer de 4. Januar 1922 zu Biwer, a gestuerwen den 20. November 1997, war e lëtzebuergesche Resistenzler, Staatsbeamten (Cantonnier) a Politiker (LSAP a (Sozialdemokratesch Partei).
Nom Doud vum Othon Decker ass de Georges Hurt 1963 als Deputéierten an d'Chamber nogeréckelt. Hie gouf bei de Chamberwale vum 7. Juni 1964, de Chamberwale vum 15. Dezember 1968 op der Lëscht vun de Sozialisten a bei de Chamberwale vum 26. Mee 1974 op der Lëscht vun de Sozial-Demokraten erëmgewielt.
Bei de Gemengewale vum Oktober 1957 gouf hien an de Gemengerot vun der Gemeng Biwer gewielt a war vun 1957 bis 1982 Member vun dësem Gemengerot an hie war vun 1964 bis 1982 Buergermeeschter vun der Gemeng Biwer.
Moof
MooF (genannt no der Faarf Mof), ass eng lëtzebuergesch Rockband, déi 1992 gegrënnt gouf an aus 6 Membere besteet.
Dagmar Lassander
Si huet haaptsächlech a Genre-Filmer wéi Kriminal- an Horroffilmer matgespillt. Si war awer och a verschiddene Kaméidisfilmer a Sexfilmer ze gesinn.
Moof
1999, 2002, an 2012 ass d'Grupp beim Rock um Knuedler opgetrueden,an 2010 fir Rock um Knuedler 20th anniversary am Atelier.
Den 3. Mäerz 2012 war an der Escher Kulturfabrik 20 Joer MooF Feier, mat de Band's, Serge Tonnar & Legotrip, Tëschegas an den Gang.
2013 gouf d'MooFest gegrënnt mam Zil fir karitativen Organisatiounen e Stand zur Verfügung ze stellen, fir datt se iwwer hir Aarbecht informéiere kënnen an de Leit d'Organisatioune méi no ze bréngen. D'Recette ginn integral enger karitativer Organisatioun gespent andeems all d'Gruppen an Artiste op hir Gage verzichten. Jonk Gruppen oder Newcomern, egal mat wat fir engem Genre vu Musek, kréien eng Méiglechkeet gebuede fir virun engem grousse Publikum ënner professionelle Bedingungen opzetrieden. Bekannt Gruppe sinn och mat am Programm fir sou vill Leit wéi méiglech kënnen unzezéien.
MooFest 2013.04.06 - KUFA - MM8 -Stëmm vun der Strooss. Band 's - Mindless Anger -Progress -Shirkadath -Crazy Fruits -Diario -de Läb -MooF -Spack-O-Mat
MooFest 2014.04.05 - KUFA - MM8 -Alzheimer lu. Band 's - Luceed -The Michael Shepherd Band -T -the Boss -MooF -Mambo Schinki -Lost in Pain
MooFest 2015.04.04 - KUFA - MM8 -Fondatioun Thierry Van Werveke. Band 's - UNE -Bommeleeer Gewerkschaft -Heavy Petrol -Serge Tonnar Legotrip -MooF -Clanrock
MooFest 2016.04.09 - KUFA - MM8 -Plooschter Projet. Band's - Kevin Heinen -Fallen Lies -Devnull -Corona Dark -MooF -Scarlet Anger -The Bangin'Men
MooFest 2017.04.08 - KUFA - MM8 -Fondation.Jugend- an Drogenhëllef. Band 's - Crying Souls -Insert Bandname -Sleepers' Guilt -Kitshickers -Diario -MooF 25 Joër -Schëppe Siwen
MooFest 2019.03.15 - Rockhal Rocklab - MM8 -Fondatioun Thierry Van Werveke. Stëmm vun der Strooss Band 's -Alien Pitch Cat -STELISE -De Pascal Vu Wooltz -Der Däiwel -MooF -De La Mancha
MooFest 2020.02.08 - Rockhal Rocklab - MM8 -Fondatioun Thierry Van Werveke. Stëmm vun der Strooss Band 's -Dapple Rose -Pineway -Atomic Rocket Seeders -MooF -SKOR
MooFest 2021 ?
Neuville-au-Cornet
Neuville-au-Cornet ass eng franséisch Gemeng am Departement Pas-de-Calais an der Regioun Hauts-de-France.
Birra Peja
Birra Peja ass eng kosovaresch Brauerei an der Stad Peja, déi d'Béiermark mam selwechten Numm produzéiert.
Mam Bau vun der Brauerei gouf 1968 ugefaangen, 1971 gouf den éischte Béier produzéiert. Deemools war se a jugoslaweschem Staatsbesëtz an huet och nach Pećko Pivo oder Пећко пиво op Serbesch geheescht. Nom Krich am Kosovo (1998-1999) gouf d'Entreprise 2006 privatiséiert. Den neien Haaptbesëtzer ass déi slowenesch Brauerei Pivovarna Laško ginn. An de véier Joer duerno goufen iwwer 25 Milliounen Euro an d'Brauerei investéiert, fir se ze moderniséieren.
2011 hat Birra Peja e Maartundeel vu 65% am Kosovo.
Zënter 2014 gehéiert Peja zum kosovaresche Firme-Konglomerat Devolli Group.
Schlass vu Ciergnon
D'kinneklecht Schlass vu Ciergnon (op franséisch: Château Royal de Ciergnon an op hollännesch: Koninklijk kasteel van Ciergnon) ass d'Summerresidenz vun der belscher Kinneksfamill a vum Kinnek Albert II. Et läit bei Ciergnon an der Gemeng Houyet an der Provënz Namouer. D'Schlass gehéiert zu den Immobilien déi dem Kinnek iwwert d'Donation royale zur Verfügung stinn.
Anthem of the Sun
Anthem of the Sun war eng lëtzebuergesch Pop-Rock-Band, déi tëscht 2009 an 2013 existéiert huet.
Schlass vu Ciergnon
Geschicht
D'Lännereie goufen 1840 vum Kinnek Leopold I. kaaft an hien huet no de Pläng vum Architekt Henri Joseph Duvinage e Juegdhaischen opriichte gelooss.
Duerno huet de Kinnek Leopold II. säin Architekt Alphonse Balat gefrot fir d'Juegdhaischen zerguttst ëmzebauen, ier et méi spéit an e richteg Schlass ëmgebaut gouf. Zanter dunn ass et d'Summerresidenz vum Kinnek.
Anthem of the Sun
Bandgeschicht
D'Grupp gouf 2009 als Schülerband vum Patrick Kraus, Laurent Krier, Christophe Reitz a Jeff Hennico gegrënnt. Den Numm kënnt vun engem Album vun der amerikanescher Band Grateful Dead aus dem Joer 1968.
2010 hunn Anthem of the Sun beim Screaming-Fields-Festival matgemaach, wou si de Stater Athénée vertrueden hunn, an d'Sängerin Esther Conter an de Bassist Philipp Colling koumen dobäi.
Ufank 2011 hunn d'Lieser vun essentiel.lu Anthem of the Sun als Virband fir de Concert vun Eternal Tango zu Woltz gewielt. No engem Optrëtt am Mee um Food for Your Senses hu si am Juni neess beim Screaming Fields matgemaach, wou si fir Broken de Präis fir dat bescht Lidd gewonnen hunn.
Hir éischt EP Red Ballonn koum am Juli 2011 eraus. Déi dräi Lidder, dorënner den Titelsong mam selwechten Numm, goufe mam Ralph Popov am Equinox Studio zu Lëtzebuerg opgeholl. Géint Enn dës Joers ass Anthem of the Sun och nach um Rock the South opgetrueden.
Am Mee 2012 huet d'Band hir zweet a lescht EP Introspection erausbruecht, op där erëm dräi Lidder ze fanne sinn. Si gouf am Hierscht 2011 am Holtz Studio zu Tënten zesumme mam Charel Stoltz opgeholl. D'Releaseparty war am Melusina Club a Clausen, mat Backyard a Seed to Tree als Support-Acts. D'EP hat eng Oplag vun 1.000 CDen.
De Christophe Reitz mécht weiderhi Musek, ënner dem Numm All Reitz Reserved. Och de Jeff Hennico ass duerno nach an der Band District 7 aktiv bliwwen.
Alexis de Tocqueville
Den Alexis de Tocqueville, eigentlech Alexis Henri Charles de Clérel, vicomte de Tocqueville, gebuer den 29. Juli 1805 zu Paräis, a gestuerwen de 16. Abrëll 1859 zu Cannes un Tuberkulos, war e franséische Publizist a Politiker. Hie gëllt als Pionéier vun der Soziologie a gëtt dacks, wéinstens an de liberale Kreesser, als Géigestéck vum Sozialist Karl Marx duergestallt, dat obwuel hie sech selwer als Progressist betruecht huet (hie war z. B. 1846 bei der Grënnung vun der Jeune Gauche mat derbäi).
Liewenslaf a Carrière
1831 huet en, ënnert dem Virwand, eng Etude iwwer de Strofvollzugsystem an den USA ze maachen, eng grouss Rees vu bal engem Joer mat sengem Kolleeg a Frënd Gustave de Beaumont an Amerika gemaach. Aus där Erfarung sinn déi zwéi Bänn iwwer d'Demokratie an Amerika (De la démocratie en Amérique, 1835/40) entstanen.
Kuerz duerno, wéi en a Frankräich zeréck war, huet hien de 26. Oktober 1835 - géint de Wëlle vu sengen Elteren - d'Mary Mottley, eng net-adeleg, éischter aarm a protestantesch (si huet sech allerdéngs virum reliéise Bestietnes zum Katholizismus bekéiert, well d'réimesch-kathoulesch Kierch deemools nach keng "mixt" Bestietnesser akzeptéiert huet) Englännerin bestuet, déi a Frankräich immigréiert war an déi en zanter 1828 kannt huet.
Mat 33 Joer gouf den Alexis de Tocqueville, deen als Nofollger vum Montesquieu betruecht gëtt, an d'Académie des sciences morales et politiques gewielt; an dräi Joer drop gouf en an déi prestigiéis Académie française opgeholl.
D'Joer 1848, an deem d'Februarrevolutioun de Louis-Philippe I., Kinnek vun de Fransousen, gestierzt huet, war fir den Tocqueville decisiv: hie gouf - iwwregens déi Kéier nom allgemenge Walrecht - rëmgewielt an huet un der Elaboratioun vun der Constitutioun vun der Zweeter Republik matgeschafft. Just duerno gouf en zum Ausseminister genannt. A senge Souvenirs huet en allerdéngs en haart Urteel iwwer d'Revolutioun vun 1848 gefällt. Fir hien hat de Sozialismus d'Aarbechterklass bedrunn, an déi hat de Fräiheetsideal vu 1789 verroden. Deemools huet e gesot: "La démocratie veut l'égalité dans la liberté et le socialisme veut l'égalité dans la gêne et dans la servitude".
Vun 1849 bis 1852 war den A. de Tocqueville President vum Conseil général vum Departement Manche.
1851 war hien en declaréierte Géigner vum President Louis-Napoléon Bonaparte sengem Staatsstreech. Dofir gouf e kuerz zu Vincennes am Fort agespaart. An duerno huet e sech aus der Politik erausgehalen.
1856 huet en den éischten Deel vu sengem grousse Wierk iwwert d'Enn vum Ancien Régime an iwwert d'Franséisch Revolutioun vu 1789 erausginn. Hie war am Gaang d'Suite ze verfaassen, wéi en 1859 zu Cannes un Tuberkulos gestuerwen ass.
Minutes to Midnight
Minutes to Midnight ass de véierte Studiosalbum vun der kalifornescher Rockband Linkin Park. D'Plack koum de 14. Mee 2007 an d'Butteker. Si gouf vum Rick Rubin an dem Mike Shinoda produzéiert.
Hannergrond
Den Album war e grousse Risiko fir déi an der Tëschenzäit weltbekannt Band Linkin Park, well si ganz vun hirem ale Stil, dem Nu Metal, ofgewach sinn. D'Lidder si vill méi roueg wéi virdrun, an dat berüümt Gemësch vum Chester Bennington sengem Gesang an dem Mike Shinoda sengem Rap ass bis op ee Lidd (Bleed It Out) net méi present. Och dem Chester Bennington seng Scream-Alage si guer net méi ze fannen. A ville vun de Lidder gëtt dat deemolegt Politikgeschéie kritiséiert.
Den Album war trotzdeem e kommerziellen Erfolleg. E stoung ënner anerem an den US-amerikaneschen, den däitschen, de franséischen, de japaneschen an de britteschen Albumcharts op der Plaz 1. Bei de Musekskritiker ass den Album op gemëschte Gefiller gestouss. D'Musekzäitschrëft Rolling Stone huet Minutes to Midnight ënnert déi 50 bescht Museksalbumen vun 2007 gewielt.
Am Ganze goufe fënnef Singelen ausgekoppelt: What I've Done (2007), Bleed It Out (2007), Shadow of the Day (2007), Given Up (2008) a Leave Out All the Rest (2008).
Den Titel vum Album bezitt sech op d'Atomkrichsauer (op englesch: Doomsday Clock), dei d'"Minutte bis Hallefnuecht", also d'Zäit bis zum Weltënnergank duerch d'Zerstéierung mat Atomwaffen, duerstellt. Dat gëtt och an hire Videoen an Texter gewisen; esou kann een kann een am Ufank vum Videoclip zum Lidd Shadow of the Day e Radiowecker gesinn, bei deem d'Zeigeren zum Schluss vum Lidd kuerz virun 12 stinn.
Im weißen Rößl (Film 1960)
Ëm wat geet et am Film?
De Leopold Garçon am Hotel Im weißen Rößl um Wolfgangsee huet sech an d'Cheffin vum Hotel verléift…
Rue Jean-Schoetter
D'Rue Jean-Schoetter ass eng Strooss an der Stad Lëtzebuerg um Belair.
Si verbënnt d'Lonkecher Strooss mat der Rue Gustave-Kahnt, woubäi se d'Rue Auguste-Liesch an d'Rue Charlemagne kräizt.
D'Strooss gouf nom Jean Schoetter, engem Historiker aus dem 19. Joerhonnert, genannt.
Akatsuki
Akatsuki (Japanesch:あかつき)‚ Mueresschummerecht‘, fréier PLANET-C, oder Venus Climate Orbiter) ass eng Raumsond vun der japanescher Raumfaartagentur JAXA, déi virun allem d'Atmosphär an d'Klima vum Planéit Venus ënnersiche soll.
Missioun
D'Fabrikatioun hat am Joer 2007 ugefaangen. Wärend der Virbereedung gouf d'Sond Planet-C genannt, den Numm Akatsuki krut si am Oktober 2009. De Start war mat enger M-V geplangt. Well awer mat der Produktioun vun der M-V 2006 opgehale gouf an d'Entwécklung vum méi bëllegem Nofollger net virun 2011 ofgeschloss sollt ginn, gouf op eng H-IIA ëmgewiesselt.
Fir e Venusëmlaf goufen 30 Stonne festgeluecht. D'Sond sollt op hirer staark exzentrescher Ëmlafbunn bis op 300 km un de Planéit erukommen; de wäitste Punkt vum Orbit wier dann 80.000 km gewiescht. Als Inklinatioun vun der Ëmlafbunn waren 129 Grad virgesinn. D'Primärmissioun gouf op zwee Joer festluecht.
Verlaf
Den 20. Mee 2010 um 21:58:22 Auer UTC gouf den Akatsuki zesumme mat der Sond IKAROS gestart.
Opbau
D'dräiachsestabiliséiert Raumsond hat beim Start zesumme mam Dreifstoff 480 kg. gewien D'eidel Mass huet e Gewiicht vun 329 kg, vun deenen 34 kg op déi wëssenschaftlech Instrumenter falen. Zu den Instrumenter gehéieren och fënnef Kameraen: dräi fir den infraroude Beräich, eng fir den ultraviolette Spektrum an eng weider, d'Lightning and Airglow Camera (LAC), fir Blëtzer an aner Liichtevenementer an der Atmosphär opzehuelen. Zwou vun den Infraroutkamerae si fir d'Erfuersche vun der Uewerfläch, vun den Temperature, vun de Wolleken a vun den Dampkonzentratiounen. D'Long Wave Infrared Camera (LIR) ass virgesinn fir Daten iwwer d'Wollekenhéichten, d'Partikelgréissten an de Kuelemonoxidkonzentratioun ze kréien. Den UV Imager (UVI) soll d'Verdeelung vu Schwiefeloxiden a vu bis elo onbekannte Substanze vun der Venusatmosphär erfaassen. Zudeem déngt d'Sond der Technologieerprouwung; et sinn nämlech och neiaarteg Lithium-Ionen-Batterien u Bord.
Aussergewéinlech ass, datt u Bord vun der Sond eng dënn Aluminiumplack ass, op där d'Nimm vun 260.000 Mënschen agravéiert sinn.
Jean Dujardin
De Jean Dujardin, gebuer den 19. Juni 1972 zu Rueil-Malmaison, Hauts-de-Seine, ass e franséische Schauspiller a Komiker.
Duerno hat en e puer Niewerollen a Filmer, a koum da mat Brice de Nice grouss eraus (iwwer 4 Millioune Spectateuren). Spéider hat en ë. a. d'Haaptroll an 99 francs an an den Agentefilm-Parodieën OSS 117: Le Caire, nid d'espions, (2007) an OSS 117: Rio ne répond plus, alle béid vum Michel Hazanavicius.
International Unerkennung krut e fir seng Haaptroll an The Artist (2011), och vum Hazanavicius. Fir seng Roll als George Valentine krut hien 2011 de Präis als de beschte männleche Schauspiller op den Internationale Filmfestspiller vu Cannes, an 2012 dofir ë. a. de Golden Globe Award, de Screen Actors Guild Award, de British Academy Film Award an den Oscar.
André Greipel
Den André Greipel, gebuer de 16. Juli 1982 zu Rostock, ass en däitsche professionelle Vëlossportler.
2011 ass hie fir d'Ekipp Omega Pharma-Lotto gefuer.
De Greipel ass als Sprinter bekannt, an huet 2008 vu sech schwätze gedoen, wéi en den Tour Down Under an eng Etapp vum Giro d'Italia gewonnen huet.
An der Vuelta konnt hie 4 Etappe fir sech entscheeden an 2011 huet e knapps virum Mark Cavendish déi zéngt Etapp vum Tour de France mat Arrivée zu Carmaux, am Sprint gewonnen.
Am Tour de Luxembourg 2012 huet hien déi éischt an déi zweet Etapp gewonnen.
Maurizio Pradeaux
De Maurizio Pradeaux, gebuer de 16. Abrëll 1931 zu Roum, a gestuerwen den 1. Juli 2022, war en italieenesche Filmregisseur an Dréibuchauteur.
Gewéinlech Platan
Déi Gewéinlech Platan (Platanus × hispanica, Syn.: Platanus × acerifolia, Platanus × hybrida) ass en Hybrid aus der Gattung vun de Platanen (Platanus) an der Famill vun de Plataneplanzen (Platanaceae).
Déi Gewéinlech Platan ass ëm 1650 aus der Kräizung vun der Amerikanescher Platan (Platanus occidentalis) mat der Orientalescher Platan (Platanus orientalis) entstanen. An England goufen d'Platane fir d'éischt ëm 1680 geplanzt. Déi zwou éischt dovu stinn haut nach am Gaart vun de Buckden Towers a sinn och nach an engem gudden Zoustand. Am Bestand kënnen d'Beem 45 bis 48 Meter héich ginn, am Fräistand ass d'maximal Héicht bis 35 m.
Well si resistent géint d'Ofgase vun den Autoen ass, an och d'Kompaktéierung vum Buedem gutt verdréit, gëtt si gär laanscht d'Strossen an den Uertschaften an och um Land geplanzt. Se sinn och ausseruerdentlech standfest, et ass ganz rar datt Platane vum Wand ëmgeblose ginn. Se sinn och net ufälleg fir Krankheeten, mat Ausnam datt am Fréijoer beim Ausdreiwen e Pilz (Gnominia veneta) kann optrieden, deen e puer Schëtz futtti mécht, awer am grousse Ganze kee Schued mécht.
Wéinst der Form vun hire Blieder gëtt se dacks mat Aarten aus der Gattung vun den Ahorne verwiesselt
Schuel
Bei jonke Beem ass d'Schuel donkelgro oder brong. Se spréngt a groussen dënne Placken of. Dorënner gesäit een dann déi jonk Schuel (Schuelekambium) déi gielzeg-wäiss ass. Bei ganz ale Stämm ass se roudelzeg-brong oder gro-grong mat renge vertikale Rëss a Falen.
Laf
De Schotz ass am Ufank blatzeg gréng mat engem liichte wäisse Flom a gëtt duerno orangebrong. De Kapp ass routbrong an eefërmeg an zur Spëtzt zou e bësselche gebéit. En ass 6 bis 8 mm grouss an huet eng grouss knubbeleg Basis. Se dreiwe Mëtt Mee aus an dat jongt Blat ass hell brongelzeg-grogréng. D'Blatform ka ganz verschidde sinn, huet awer meeschtens fënnef Läppercher an ass ongeféier 20 × 23 cm grouss. De Bord ass onreegelméisseg graff gezackt. D'Basis ass käilfërmeg mat zwéi grousse Läppercher déi wäit ofstinn. Déi iewescht säit ass blenkeg gréng, an déi ënnescht ass e bësse méi hell wéi déi iewescht. Bei jonke Beem bleiwen déi breet Nieweblieder am Hierscht laang um Stronk pechen.
Origin
Ëm 1650 goufen déi Amerikanesch an déi Orientalesch Platan a Spuenien (duerfir den Numm hispanica) an an England agefouert an hybridiséiert, wouraus déi Gewéinlech Platan entstanen ass.
Thimister-Clermont
Thimister-Clermont, ass eng belsch Gemeng an der Provënz Léck. D'Gemeng ass am Kader vum belsche Gemengefusiounsgesetz vun 1977 entstanen.
Geographie
D'Gemeng läit matzen am Pays de Herve an zwar an deem Deel dee Vrai Pays de Herve genannt gëtt an um rietsen Uwänner vun der Berwinne déi am Norden an am Osten d'Gemengegrenz mat Aubel mécht. En ettlech vun hiren Niewebaache wéi z. B. d'Bèfve an de Ruisseau de la Vlamerie hunn hir Quellen um Territoire vun der Gemeng. De ganze südlechen Deel läit laanscht d'Nationale 3 déi do Chaussée Charlemagne genannt gëtt an déi do op der Waasserscheed vun der Meuse an der Vesdre läit.
Geschicht
D'Gemeng ass 1979 bei der Fusioun vun den zwou fréiere Gemengen Thimister a Clermont-sur-Berwinne entstanen.
Wopen
Beschreiwung: D'Or à la croix engrelée de sable
Nuncq-Hautecôte
Nuncq-Hautecôte ass eng franséisch Gemeng am Departement Pas-de-Calais an der Regioun Hauts-de-France.
Pair-et-Grandrupt
Geographie
D'Gemeng läit am Dall vun der Fave engem Niewefloss vun der Meurthe. Zwou Niewebaache vun der Fave. de Ruisseau du Pair an de Ruisseau de l'Aunaie hunn hir Quell um Gebitt vun der Gemeng.
Lëscht vun den nationale Monumenter an der Gemeng Réiden op der Atert
An dëser Lëscht vun den nationale Monumenter an der Gemeng Réiden op der Atert sinn all national Monumenter opgezielt, déi an der lëtzebuergescher Gemeng Réiden op der Atert ze fanne sinn (Stand: ).
Meteora (Album)
Meteora ass den Titel vum zweete Studiosalbum vun der amerikanescher Rockband Linkin Park. E gouf de 25. Mäerz 2003 verëffentlecht an ass de Successeur vun hirem Debütabum Hybrid Theory an dem Kollaboratiounsalbum Reanimation. Am ganzen huet den Album fënnef Singleauskopplungen ervirbruecht: Somewhere I Belong, Faint, Numb, From the Inside a Breaking the Habit. Donieft gouf Lying from You als promotionell Single verëffentlecht. Meteora ass nom griicheschen orthodoxe Klouschterkomplex mam selwechten Numm benannt.
Lëscht vun den nationale Monumenter an der Gemeng Réiden op der Atert
Réiden op der Atert
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Meteora (Album)
Bis 2013 goufe weltwäit iwwer 16 Milliounen Exemplaire verkaaft. Den Album stoung a ville westleche Länner op Plaz Eent vun den Albumcharts, dorënner an den USA, a Groussbritannien an an Däitschland.
Stil
De Stil vun den eenzele Lidder ass den typesche Stil, wéi een e vu Linkin Park kennt: Vill Geraps (Nobody's Listening), dem Bennington säi Gejäiz (From The Inside), Gittareriffs (Hit the Floor) oder dem DJ Hahn seng Soloen op den Turntables (Don't Stay) si vertrueden. Déi eenzeg Ofwäichung vum 1. Album Hybrid Theory ass déi, datt op der Plack net en eenzegt rouegt Lidd ass. Den Album gëtt zu de Genren Nu Metal a Rapcore gezielt.
Camp McCain
De Camp McCain gouf 1942, am Zweete Weltkrich, als Infanterie-Ausbildungszenter fir d'US-Arméi am Grenada County bei Elliott am US-Bundesstaat Mississippi ugeluecht. Säin Numm erënnert un de Major General Henry P. McCain (1861-1941). Déi 87. a 94. Infanteriedivisioune sinn am Camp McCain fir hire Kampfasaz an Europa ausgebilt ginn. Een Deel vum Camp war awer och nach e Gefaangelager, wou ronn 7.700 Wehrmachtszaldoten als Krichsgefaangen ënnerbruecht waren, ënnert hinnen de lëtzebuergeschen Zwangsrekrutéierte Charles Waringo.
Camp McCain ass de 15. Oktober 1944 zougemaacht ginn. De Gros vum Terrain gouf 1946 verkaf. De Rescht benotzt de Staat Mississippi zënter 1947 als Ausbildungscamp fir seng Nationalgarde.
Ryan's Daughter
Ryan's Daughter ass e brittesche Film vum David Lean aus dem Joer 1970.
Ëm wat geet et am Film?
De Film spillt sech an Irland am Joer 1916 of. D'Rosy (Sarah Miles), d'Meedche vum Thomas Ryan (Leo McKern), dem Wiirt vu Kirrary, verléift sech an hire fréiere Schoulmeeschter (Robert Mitchum). Déi zwee bestuede sech. Awer d'Rosy ass net zefridden an hirem Bestietnes. Wéi dunn och nach e jonken engleschen Offizéier de Randolph Doryans (Christopher Jones) d'Garnisoun am Duerf iwwerhëlt, verléift d'Rosy sech an de Randolph…
Drosera rotundifolia
D'Drosera rotundifolia ass eng Planzenaart vun der Famill vun den Droseraceae. Et ass eng karnivor Planz, déi a Westeuropa rar ass.
Beschreiwung
Et ass eng méijäreg Planz, déi sech aus enger sougenannter Wanterknosp (oder Hibernakel) entwéckelt an déi eng 5 bis 20 Zentimeter héich ka ginn. Si huet Blatstiller vun 1 bis 7 cm Längt, op deene ronnelzeg Blieder sinn, déi horizontal ausgestreckt sinn an en Duerchmiesser vun 0,5 bis 1,8 Zentimeter hunn. Op all Blat sëtzen eng 200 ganz reng roudelzeg Tentakelen, déi un hirer Spëtzt e pechecht Sekret ausscheeden, mat deem Insekte gefaange ginn (Mustiken oder Mécken, geleeëntlech och alt méi grousser, wéi Päiperleken oder Libellen.
An dësem Sekret sinn Enzymer, déi Eewäisser splécke kënnen a Seechomessesaier. Wann en Insekt gefaangen ass, da beweege sech d'Tentakelen an d'Mëtt vum Blat. No enger 2 Stonne rullt d'Blat sech zesummen, soudatt nach méi Verdauungsdrüsen a Kontakt mat der Beit komme kënnen. No e puer Deeg ass d'Verdauung eriwwer, an d'Blat gëtt nees flaach. Just de Chitinpanzer vun der Beit gëtt net verdaut.
Bléi
D'Drosera rotundifolia blitt vu Juni bis August un enger bis zwou, bis zu 30 cm héijen, eesäitegen Drauwe mat bis zu 25 wäissen, knapps 1 cm groussen,Bléien, déi nëmmen opginn, wa genuch Sonn ass.
Verbreedung
D'Drosera rotundifolia kënnt bal iwwerall op der Nordhemisphär vir, vun Eurasien bis an Nordamerika, a bis erop an Alaska a Grönland. Si brauch eng sonneg Plaz, op naassem, liicht saierzegem Buedem ouni Kallek a mat wéineg Nierstoffer. Moueren oder Fiichtgebidder sinn dofir gëeegent.
Soss
Den Charles Darwin huet d'Karnivorie vun där Planzenaart 1860 entdeckt an dee Phenomeen an de Joren duerno erfuerscht. 1875 koum säi Buch Insectivorous Plants eraus. Domat war dem Carl von Linné säin Dogma, datt Karnivorie bei Planzen "géint déi gëttlech Uerdnung vun der der Natur" wier, widderluecht.
Céaux
Céaux ass eng franséisch Gemeng am Departement Manche an der Regioun Normandie.
Joseph Salentiny
Berufflech Erfarung
Nom Stage koum hien an de Collège d'Enseignement Moyen de Luxembourg, wou hien dann 1978 eng Nominatioun als Professer krut. Hien ass do bliwwen, wéi 1979 aus der Mëttelschoul de Lycée Technique Michel Lucius gouf. 1980 krut hien eng Mutatioun an de Stater Kolléisch.
Vun 1978 bis 1998 huet de Jos Salentiny och als Formateur am Kader vum pedagogesche Stage geschafft. Zanter 1998 war hie Coordinateur de discipline fir de Beräich Biologie a war souwuel als Formateur wéi och als Tuteur aktiv.
Tëscht 1990 an 2018 war hien och Member vum Jury fir de Concours de recrutement vun de Biologiesprofesseren, d'éischt als Sekretär, duerno als President vum Jury.
1999 ass am Kolléisch e Projet d'Etablissement lancéiert ginn, bei deem de Jos Salentiny vun Ufank un als dreiwend Kraaft derbäi war. 2004 ass dee Projet ofgeschloss ginn.
2004 ass hie Member vum Jury vun der Commission d'homologation ginn an dat selwecht Joer gouf hien och 'Direkter adjoint' vum Kolléisch. 2007 huet hie säi Virgänger, den Emil Haag, als Direkter ofgeléist. Hie war och den Initiator vun den AnnALes (11 Ausgabe bis 2018) a gläichzäiteg President vum Redaktiounscomité.
Tëschent 2012 an Enn Dezember 2016 war de Jos Salentiny voll mat der Renovatioun a Moderniséierung vum Kolléisch an de Märeler Wise beschäftegt.
Den 21. September 2018 ass hien als Direkter vum Kolléisch pensionéiert ginn.
Juegdgéigner Lëtzebuerg
De Veräin Juegdgéigner Lëtzebuerg a.s.b.l. regruppéiert d'Géigner vun der Fräizäitjuegd zu Lëtzebuerg. De Veräi gouf den 20. Oktober 2010 gegrënnt an huet säi Sëtz zu Monnerech.
D'Ziler vum Veräi sinn am Artikel 4 vu senge Statute festgehalen:
Kräizotter
D'Kräizotter (Vipera berus), op Franséisch "Vipère bérus" an op Däitsch "Kreuzotter", ass eng Gëftschlaang aus der Famill vun de Viperen (Viperidae). Vun alle Viperen huet d'Kräizotter dat gréisst an nërdlechst Verbreedungsgebitt. Si ass déi eenzeg Schlaangenaart, déi een nërdlech vum nërdleche Polarkrees begéine kann.
Dem Henri Klees no heescht d'Kräizotter an der Géigend vun Zolwer "Wipper".
D'Kräizotter konnt bis haut nach net zu Lëtzebuerg nogewise ginn. D'Schléngnatter gëtt reegelméisseg mat der Kräizotter verwiesselt an d'Aart huet dorënner ze leiden, well d'Leit se aus Angscht direkt ëmbréngen, wa se eng gesinn.
Georges Arnold
De Georges Arnold, gebuer den 3. Mee 1920 zu Péiteng a gestuerwen den 23. August 2018 war e lëtzebuergeschen Dokter, Auteur a Lokalpolitiker.
Nom Krich huet hie vun 1945 bis 1946 nach zwee Semester zu Bréissel studéiert, an den 20. Mee 1946 krut hie säin Dokteschdiplom. No engem Stage an der Maternité vun der Stad Lëtzebuerg, huet hien Enn 1946 dräi Méint laang als responsabelen Dokter an der privater Maternité zu Ettelbréck geschafft. Duerno huet hie sech an der Fiels etabléiert, wou hie vum 2. Januar 1947 un als Generalist praktizéiert huet. Den 19. Mäerz 1958 huet de Georges Arnold eng Praxis zu Iechternach opgemaach. Vun 1975 bis 1997 war hie President vum Collège médical. Hie war och eng Zäit Member vun der Commission nationale d'éthique.
Berthe Gheude
D'Berthe ass dunn eleng zeréck an d'Belsch gefuer, mat all dem Material an de wëssenschaftleche Kollektiounen déi op där Rees gemaach gi waren. An der Belsch huet si vill Interviewen iwwer de Kongo an iwwer d'Schlofkrankheet ginn. Si huet sech och dofir staark gemaach datt déi belsch Fraen hir Männer bei Missiounen am Kongo sollte begleeden.
Georges Arnold
Den 3. Januar 1958 gouf de Georges Arnold Schäffe vun der Gemeng Fiels, eng Funktioun, déi hien awer net laang assuréiert huet, well hie kuerz duerno op Iechternach geplënnert ass. Do war hien och lokalpolitesch aktiv, a vun 1964 bis 1981 Member vum Gemengerot. Nom Doud vum Buergermeeschter Robert Schaffner am Joer 1979 sollt de Georges Arnold zweete Schäffe ginn, huet dann awer dorop verzicht.
De Georges Arnold war mat der Many Leurs bestuet, déi den 29. Dezember 2013 am Alter vun 93 Joer gestuerwen ass.
Berthe Gheude
Hire Mann deen eng brillant Carrière an der Arméi gemaach hat, gouf Generol an ass 1932 gestuerwen.
Si selwer ass ni méi zeréck an de Kongo gaangen. Vum Kinnek gouf si mam Ordre de Léopold a mat der Couronne et Étoile du Congo dekoréiert.
Schëld C, 3d
D'Schëld C,3d ass e Verkéiersverbuetsschëld dat ugëtt, datt et fir Chauffere vu Vëlomotore verbueden ass eranzefueren.
Originaltext aus dem Code de la route
3. Interdiction d'accès à une certaine catégorie de véhicules ou d'usagers - Le signal C,3d indique que l'accès est interdit aux conducteurs de cyclomoteurs .
Biller
<gallery mode="packed" heights="160"> Luxembourg road sign C,3d.jpg
Le Châtelet-sur-Retourne
Le Châtelet-sur-Retourne ass eng franséisch Uertschaft a Gemeng am Departement Ardennes an der Grand Est.
Commission nationale d'éthique
D'Commission nationale d'éthique (CNE), iwwersat national Eethikkommissioun, ass e Gremium zu Lëtzebuerg, deen eethesch, sozial, wëssenschaftlech a medezinesch Froe souwéi méiglech Auswierkungen op jidder Eenzelen oder op d'Gesellschaft ënnersicht, absënns wat d'Biowëssenschaften an d'Gesondheet ugeet. D'Kommissioun mécht d'Analysen op Eegeninitiativ oder op Demande vun der Regierung.
D'Eethikkommissioun gouf 2014 op Basis vun engem Reglement vum Regierungsrot gegrënnt. Zu hiren Aufgabe gehéieren:
Kompositioun
D'Eethikkommissioun déi dem Héichschoulministère ënnersteet, setzt sech aus fofzéng Memberen zesummen, déi vum Regierungsrot op Propose vum Héichschoulminister genannt an ofgesat ginn. All Member gëtt am Prinzip fir eng Dauer vu fënnef Joer genannt, déi no Oflaf vun der Frist verlängert ka ginn. Kee ka méi wéi zwou voll Periode Member an der Kommissioun sinn.
D'Presidentin vun der Kommissioun ass zanter dem 12. Dezember 2014 d'Philosophie-Professesch Julie-Suzanne Bausch,.
Espeyrac
Espeyrac ass eng franséisch Uertschaft a Gemeng am Departement Aveyron, an der Regioun Occitanie.
Geographie a Geologie
Duerch d'Gemeng lafen e puer Baachen, wouvun de Ruisseau de Daze en Niewefloss vum Lot déi wichtegst ass.
Espeyrac ass bekannt wéinst den Uraniumgisementer déi do op de Lieu-dite Cabanel a Falguières exploitéiert goufen.
D'Uertschaft läit och um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Jeannot Trampert
De Jeannot Trampert, gebuer den 20. Januar 1961 an der Stad Lëtzebuerg ass e lëtzebuergesche Geophysiker.
Daniel Duval
Den Daniel Duval, gebuer den 28. November 1944 zu Vitry-sur-Seine, Val-de-Marne a gestuerwen den 9. Oktober 2013, war e franséische Schauspiller, Filmregisseur an Dréibuchauteur.